ז'אן-פול ריופל

ז'אן פול ריופל (7 באוקטובר 1923 – 12 במרץ 2002) היה צייר ופסל מקוויבק, קנדה. הוא ידוע בעיקר בסגנון הציור המופשט שלו, בפרט בעבודות ה"פסיפס" שלו משנות החמישים בהם הוא הניח את המכחול בצד והשתמש בסכין פלטה בלבד על מנת למרוח צבע על קנבס, בזאת העניק ליצירותיו איכות פיסולית ייחודית. הוא הפך לצייר הקנדי הראשון (מאז ג'יימס וילסון מוריס) שזכה להכרה בין-לאומית נרחבת. Tate, London, Artist Biography

 ביוגרפיה 
ריופל נולד במונטריאול ולמד ציור משנת 1933 עד 1938. הוריו עודדו את עניינו באמנות ואפשרו לריופל הצעיר לקחת שיעורים אצל אנרי ביסון (1900–1973), שלימד ציור ורישום בסופי שבוע. ביסון היה אז אמן ומחנך ידוע במונטריאול והיה אחראי למספר אנדרטאות ציבוריות הקיימות עד היום. ריופל למד הנדסה, אדריכלות וצילום בבית הספר הפוליטכני בשנת 1941. בשנת 1942 הוא נרשם לאקדמיה לאמנות של מונטריאול, אך לבסוף עבר פחות אקדמאיים בבית הספר לרהיטים במונטריאול, שם סיים את לימודיו בשנת 1945.National Gallery of Canada

הוא למד אצל פול-אמיל בורדואס בשנות ה -40 והיה חבר ב-Les Automatistes, קבוצת אמנים ממונטריאול שהתעניינו בטכניקות סוריאליסטיות, במיוחד ציור אוטומטי עם אימוץ הדמיון ויצירתיות שנולד מתוך הלא מודע. לאחר שקרא את Le Surréalisme et la Peinture (בצרפתית: סוריאליזם וציור) של אנדרה ברטון, החל להתנסות בציור לא אובייקטיבי. הוא היה אחד החותמים על המניפסט "סרבנות מוחלטת" (Refus Global). בשנת 1947 עבר ריופל לפריז והמשיך את הקריירה שלו כאמן. לאחר קשר קצר עם הסוריאליסטים ולאור שהיה הקנדי היחיד שהציג איתם וחתם על המניפסט של ברטון ׳Rupture inaugurale׳,The Canadian Encyclopedia זכה בתדמיתו כ"קנדי פראי". תערוכת היחיד הראשונה שלו הוצגה בשנת 1949 במקום המפגש הסוריאליסטי, Galerie La Dragonne (שלימים נודע בשם Galerie Nina Dausset) בפריז.

ריופל התחתן עם פרנסואה לספרנס בשנת 1946; לזוג נולדו שתי בנות אך נפרדו בשנת 1953.  בשנת 1959 החל מערכת יחסים עם הציירת האמריקאית ג'ואן מיטשל . Jane Livingston, The Paintings of Joan Mitchell, New York: Whitney Museum of American Art, 2002, p. 24 הם חיו יחד לאורך כל שנות השישים, והם החזיקו בתים מרחבי עבודה נפרדים ליד ז'יברני, שם התגורר קלוד מונה. הם השפיעו זה על זה מאוד, הן אינטלקטואלית והן אמנותית, אבל מערכת היחסים ביניהם הייתה סוערת ורוויה באלכוהול. Jane Livingston, The Paintings of Joan Mitchell, New York: Whitney Museum of American Art, 2002, p. 26 הם נפרדו בשנת 1979. Jane Livingston, The Paintings of Joan Mitchell, New York: Whitney Museum of American Art, 2002, p. 25

קישורים חיצוניים



 הערות שוליים 

קטגוריה:פסלים מודרניים
קטגוריה:ציירים מודרניים
קטגוריה:קנדים שנולדו ב-1923
קטגוריה:קנדים שנפטרו ב-2002